San Pangrazie Salendine

**San Pangrazie Salendine** (**San Pancrazio Salentino** jndr'à 'u tagliàne, **Sammangràziu** jndr'à 'u dialette salendine) je 'nu  comune tagliàne de  crestiàne d'a Provinge de Brinnese jndr'à Pugghie. San Pangrazie face parte de l'Associazione nazionale Cetate d'u Vine e jè 'u comune cchiù a sud d'a provinge e l'uneche a 'u confine cu le otre doje provinge salendine de Lecce e Tarde.

## Sciugrafije fiseche
Se iacchie jndr'à piane brinnesine, a 'u confine de le province de Brinnese, Lecce e Tarde, 'u paese ste lundane cchiù o mene 30&nbsp;km da Brinnese e da 'a coste adriateche, e cchiù o mene 26 da Lecce; 'a coste ioniche jè a cchiù o mene 10&nbsp;km de distanze.

'U territorie ave 'n'estenzione de 55,93&nbsp;km² e 'nu profile orografeche cchiù o mene uniforme: resulte combrese 'mbrà le 40 e le 67 m s.l.m., cu 'a case comunale a 62&nbsp;m s.l.m. e 'n'escursione altimetreche totale de 27 metre.

Le coltivaziune agricole coprone 'n'arèe de cchiù o mene 33,2&nbsp;km²; 'a coltivazione prengepàle, cumme numere de aziende 'mbegnate e superficie ausate, jè quedde de l'[ulive][], cu 'a produzione de l'[uegghie Terre d'Otrande (DOP), seguite in ordine da 'a vite, cultivate a arvulelle pugghiese (produzione de Salice Salendine DOC, IGT Salende, vitigne Primitive, Negramare e Malvasie gnore) e da 'u frumende. L'allevamende, non assaije, jè soprattutte ovine.

Scarse pure le terrene boschive, ca coprone 'n'arèe de quase 48 ettare, de le quale 37 costituite da 'a pinete de Sand'Andonije a 'a macchie jndr'à contrade Caretta, 'nu vosche artificiale de pinus halepensis ca resale a le anne 1950, ca ste a cchiù o mene 3&nbsp;km da 'u paese.

Stonne jndr'à 'u territorie comunale diverse cave abbandunate de calcarenite, 'mboropiamende ditte "tufe".

'A superficie totale de le javetaziune occupate da crestiàne residende jè pare a 41,4 ettare, cu 'na medie de 117,13&nbsp;m² pe javetazione.

'U suole tène diverse manifestaziune carseche tipeche: pozzere carsece, doline e cambe carreggiate. L'uneche corse d'acque jè 'u Canale d'a Lamie, a carattere staggionale, punde de scareche d'a rezze de drenagge urbane.

## Origgene d'u nome
'U toponime San Pancrazio avène da 'u nome d'u sande patrone d'u paese, San Pancrazio martire, a 'u quale avère state dedicate 'na chiesette atturne 'a quale nascìe 'u prime casale 'mbrà 'u X e l'XI sechele. L'attrebbute "Salentino" ha state aggiunde sulamende apprisse, cu Regge Decrete d'u 13 novemmre 1862, in base a 'a delibbere d'u Conziglie comunale d'u 21 settemmre 1862, pe distinguere San Pangrazie da 'u comune de San Pangrazie Parmense (osce a die frazione de Parme).

## Storie

Le prime 'nzediaminde jndr'à 'u territorie comunale resalene a l'epoche messapeche, cumme demostrane le acchiamiende archeologgece jndr'à zone de Mure Maurizie, 'mbrà Mesagne e San Pangrazie, e jndr'à contrade Li Castelli, a 1,5&nbsp;km a est d'u paese. Jndr'à sta urtema arèe onne state acchiate reste de 'nu villagge de capanne ca resalene a l'VIII - VII sechele n.C., cangiate a 'a fine d'u VI sechele n.C. da javetaziune cchiù comblesse. 

'Nu forte sveluppe urbanisteche, a 'a fine d'u IV sechele n.C., purtò a 'a nascite de 'nu belle cendre fortificate. L'arèe avenìe abbandunate verse 'a fine d'u I sechele a.C., e ausate, cu l'arrive de le Romane, cumme cambe de soste e avamboste militare.

Jndr'à 'u territorie sanpangraziese stonne tracce congrete d'u passagge de le monace basigliane, ca fuscevane da l'Oriende. Le Basigliane, pe salvarse da le persecuziune bizzandine, avèrene costrette a sconnerse jndr'à luèche solitarie cumme grotte e foreste, ca devendarene luèche de allogge e de preghiere.

Certe vote, quanne non ge putevane adattà le grotte naturale, scavavane jndr'à rocce cchiù friabbile, addò crejavane de le refugge simile a pozzere. Acchiame, in contrade Torrevecchia, 'a Grotte de l'Angele, finemende affrescate cu immaggine de sande, raffigurate seconde l'iconografije bizzandine; otre grotte cu altare, giaciglie e pozzere stonne in contrade Caragnuli e in contrade Caretta.

'Nu nuclèe abitative nuève, 'nu casale, nascìe 'mbrà 'u X e l'XI sechele atturne a 'na chiesette dedicate a 'u martire, 'a "*venerabilem ecclesiam S. Pancratii*" cundate jndr'à 'n'atte de donazzione d'u 1063 a l'Arcidiocese de Brinnese e 'nzippate, probbabbilmende cu l'aijute de le monace basigliane. Jè credenze ca 'u martire ave passate da ste terre jndr'à 'u viagge verse Rome.

Jndr'à 'u XI-XII sechele 'u territorie ere possedimende de Goffrede conde de Conversane. Jndr'à 'u 1107 ste terre avenèrene rialate da 'a mugghiere Sichelgaita a l'Arcidiocese de Brinnese; le arcivescove brinnesine pigghiarene 'u titole de Baroni de San Pangrazie. Rumanìe mense brinnesine 'nzigne a 'u 1866, quanne passò jndr'à le màne d'u State apprisse 'a soppressione de le bene ecclesiastece.

A le inizie d'u XIII sechele 'a popolazzione avenìe decimate da 'n'epidemie de peste. Jndr'à 'u 1221 l'arcivescove Pellegrino popolò arrete 'u cendre carrescianne cetadine ca avenèvane de Brinnese, ca pe l'occasione avenèrene esendate da 'u pajamende de le decime; vecine a Chiesere Parrocchiale facìe costruì 'u Castelle arcivescovile, o Palazze baronale, ausate cumme residenze d'a staggione e cumme dimore duranne le visite pastorale jndr'à 'u cerconnarie.

'A cetate avenìe razziate da le Turche 'na prima vote jndr'à 'u 1480, apprisse l'occupazione de Otrande; seconde quande cunde Andonelle Coniger jndr'à *Le cronache*, 'u 5 settemmre de quidde anne 'nu drappelle de 400 cavaglire turche sbarcò a San Catavete, squascianne le pajesere e accidenne 'a popolazzione de l'entroterre leccese. 'Nu seconde attacche avvenìe 'a nuttate d'u 1º scennare 1547; cinghe galeone turche sbarcarene a Torre Colimene, jndr'à 'u territorie de Avetrane, sus 'a coste ioniche. Girolame Marciano de Leverane, jndr'à *Descrizione, origini, e successi della provincia d'Otranto*, dice ca 'nu drappelle de 'nu cendinaie de uemmene, guidate da 'nu certe Chria (o Cria), 'nu traditore de Avetrane, saccheggiò e squasciò San Pangrazie, pigghianne 'u paese 'a securdune apprisse 'u tendative fallite de assalte a 'a cetadine tarandine; quase tutte le crestiàne avenèrene rapite e vennute jndr'à Turchie cumme come schiave. Ste fatte sò cundate pure jndr'à l'affresche ca decore 'a parete sus a 'u 'ngresse laterale d'a Chiesere de Sand'Andonije da Padove. L'affresceh face 'ndrucà pure l'esecuzione de Cria, catturate da le sopravvissute a 'a strage, legate a nude a 'nu pale e spicciate a colpe de petre e frecce.

Jndr'à prime metà d'u XVI sechele, l'arcivescove de Brinnese Girolame Aleandro, spingiute da 'a qualitate de l'arie d'u paese, eleggìe San Pangrazie dimore soje d'a staggione, soggiornanne jndr'à 'u Castelle arcivescovile. 'U casale, ca jndr'à 'u 1798 cundave 510 crestiàne, rumanìe frazione de Torre Sanda Susanne 'nzigne a 'u 1º scennare 1839, devendanne comune autonome d'a provinge d'a Terre d'Otrande (cchiù nnande, Provinge de Lecce) cu 'u decrete reggie d'u 17 decemmre 1838. Se conde ca 'u Rre Ferdinande II congedìe l'autonomije a 'u paese, apprise ca, mendre ca ste passave da addà, 'na piccenne de nome Chiara Micelli le offrìe 'nu mazze de fiure.

Jndr'à 'u 1927, cu otre 17 comune d'a Provinge de Lecce e doje comune d'a Provinge de Bare, trasìe a ffà parte d'a nove Provinge de Brinnese.

'Mbrà 'u XIX e 'u XX sechele avenèrene fatte diverse opere pubbleche e 'ndervende de bonifeche d'u territorie:

* Chiesere matrice (1872);
* Stazione de le Carabbenire a cavadde (1880);
* Uffice postale (1881);
* Palazze comunale (1883)
* 'A prime Cassa Rurale (1905);
* Ferrovia (1907);
* Scole elemendare (1920);
* Mercate sumanale (1926);
* Collegamende a l'acquedotte (1926);
* Illuminazione pubbleche elettreche (1929);
* Aeropuèrte Militare (1943);
* Rezze stradale asfaltate (1948);
* Rezze fognarie (1956);
* Prime Piane Regolatore Generale (1974).

### Simbole
'U stemme comunale, approvate cu Reggie Decrete d'u 23 abbrile 1931, jè fatte da 'nu scude bordate d'ore cu sfunne russe, sus a 'u quale se reporte 'n'aquile coronate a ale allariate, cu 'na stelle a cinghe punde jndr'à 'u pitte e 'na spieghe de grane dorate jndr'à 'u becche. 'U scude tène sus 'na corone merlate dorate e cu borde russe. Jndr'à vanne inferiore, stonne accostate 'nu rame d'ulive e 'nu rame de laure, legate da 'nu nastre blù.

'U stemme jè jndr'à quacche mode collegate a l'arme d'a famigghie Aleandro: Girolame e Frangische Aleandro onne state arcivescove de Brinnese e barone de San Pangrazie, respettivamende da 'u 1524 a 'u 1542 e da 'u 1542 a 'u 1560. 'U gonfalone jè 'nu drappe rettangolare russe, cu le fregge e le scritte "COMUNE" e "SAN PANCRAZIO SALENTINO" dorate.

## Monuminde e luèche d'inderesse
### Chiesere Matrice
'A chiesere matrice (chiamate pure *chiesere Madre*) se iacchie a 'u cendre d'u paese de fronde a 'u municipie, jndr'à chiazze Umberte I.

'A chiesere, dedicate a San Pangrazie martire e a San Frangische d'Assise, ave 'na chiande a croce latine a navate uneche, 'na facciate e 'na cupole restaurate urtemamende da l'architette Marie Passaro de Frangaville Fundane, cu l'indervende de consolidamende, 'mbermealizzazzione e recollocazione de le piastrelle maiolicate. Le fatìe de costruzione accumenzarene jndr'à luglie d'u 1860 e spicciarene jndr'à 'u 1872, anne quanne fu inaugurate.

### Otre edificie
* Chiesere de Sand'Andonije da Padove;
* Chiesere d'a Sandissime Annunziate;
* Chiesere de San Gesèppe Fatiatore;
* Sanduarije de Sand'Andonije a 'a Macchie;
* Castelle arcivescovile (o Palazze baronale);
* Palazze comunale;
* Municipie vecchie.

#### Massarie

* Massarie Angeli (XIII – XIV secolo)
* Massarie Campone (XVI – XVII sechele)
* Massarie Caragnuli (XIII – XIV sechele)
* Massarie Caretta (XIII – XIV sechele)
* Massarie Corte Fenucchie (XVI – XVII sechele)
* Massarie Guarnacchia (XIII – XIV sechele)
* Massarie Iore (XVI – XVII sechele)
* Massarie 'A Fundane-Inverne (XIII – XIV sechele)
* Massarie Lamia (XVI – XVII sechele)
* Massarie Leandro (XIII – XIV sechele)
* Massarie Lo Bello (XVI – XVII sechele)
* Massarie Lo Farai (XIII – XIV sechele)	

* Massarie Lubelli (XIII – XIV sechele)
* Massarie Maddaloni (XVI – XVII sechele)
* Massarie Marcianti (XIII – XIV sechele)
* Massarie Mattarella (XIII – XIV sechele)
* Massarie Montefusco (XIII – XIV sechele)
* Massarie Morigine (XIII – XIV sechele)
* Massarie Perrone (XIII – XIV sechele)
* Massarie Pezza (XIII – XIV sechele)
* Massarie SanBiasi (XIII – XIV sechele)
* Massarie Sierri (XIII – XIV sechele)
* Massarie TorreVecchia (XIII – XIV sechele)

## Suggettate
### Evoluzione demografeche

### Etnie e minoranze furastire
A 'u 31 decemmre 2014 jndr'à 'u territorie comunale stavane 122 furastire regolare pare a 'u 1,2% d'a popolazzione residende. Aqquà sotte le nazionalità cchiù rappresendate:

* Albanie: 31
* Romanie: 29 
* Indie: 23

## Economije

## Amministrazione
Aqquà sotte ste 'na tabbelle de le amministraziune ca onne state jndr'à stu comune:

### Gemellagge
* 

## Note


## Bibbliografije
* Angele Marinazzo, *Viaggio in terra di Brindisi. Turismo, storia, arte, folklore*, Ed. Adda, 2000.
* Associazione turisteche "Pro loco" S. Pangrazie Sal.no, *San Pancrazio Salentino tra arte e tradizione locale*, La Pulce Editrice.
* Pangrazie Stridi, *La tradizione popolare in San Pancrazio Salentino*, Edizioni Salentina, Galatine 1995.

## Otre pruggette

## Collegaminde fore a Uicchipèdie
*